CONVENIO COLECTIVO PARA O PERSOAL DA EMPRESA AGUA SANA SL
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 21/09/2020)

Visto o Acordo da Comisión Negociadora polo que se aproba o texto do convenio colectivo para o persoal da empresa AGUA SANA SL, con domicilio na provincia de Pontevedra, subscrito en representación da parte económica, por unha representación da empresa e da parte social polo delegado de persoal elixido, que pertence á candidatura da Central sindical CIG, en data 2 de marzo do 2020. Primeiro.- Dito Acordo foi presentado na Xefatura Territorial de Vigo en data 10 de marzo do 2020. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e inscrición no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O Xefe Territorial Ignacio Rial Santomé Este convenio é de aplicación obrigatoria na empresa AGUA SANA, S. L. dedicada á explotación e envasado de augas minerais naturais. Igualmente afectará ás factorías, dependencias, sucursais ou delegacións ó seu servizo incluídas na nómina da empresa con domicilio la provincia de Pontevedra. Estarán afectados por este convenio tódolos produtores/as da empresa comprendidos no ámbito de aplicación deste. Este convenio entrará en vigor o día da súa firma, sen prexuízo do cal, as condicións económicas se aplicarán a partir do 1 de xaneiro de 2020 ata o 31 de decembro de 2020. Non obstante, permanecerá en vigor, ata a aprobación de convenio correspondente ó ano 2021. O presente convenio quedará automaticamente denunciado un mes antes de finaliza-la súa vixencia, prazo a partir do cal ámbalas partes comprométense a iniciar a negociación dun novo convenio. As condicións deste convenio establécense con carácter de mínimas. Tódalas melloras que se implantan por normas legais, serán absorbibles ata onde alcancen as deste convenio de forma individualizada e en cómputo anual. O presente sistema retributivo será de aplicación ós traballadores que presten servicios na fabrica de Aguasana e que estean incluídos na aplicación do presente Convenio. O período de proba que se fixa a todo o persoal de novo ingreso e admisión na empresa, será da seguinte duración: • Persoal técnico con título superior: 6 meses. • Persoal técnico con título medio: 6 meses. • Persoal administrativo, mercantil, subalterno e obreiro cualificado: 3 meses. • Persoal non cualificado: 15 días. Todo o persoal afectado polo presente convenio, percibirá as retribucións consignadas na táboa do Anexo I, incrementadas, se é o caso, coa antigüidade correspondente. Establécense dúas gratificacións extraordinarias coa denominación de paga extra de VERÁN e paga extra de NADAL, o importe de cada gratificación será dunha mensualidade de soldo base e complemento de antigüidade, respectándose a título persoal o maior importe que tivera recoñecido o produtor. Os produtores/as que ingresaran ou cesaran no transcurso do ano percibirán as gratificacións en proporción ó tempo traballado. Os traballadores/as percibirán unha paga de beneficios anual igual para tódalas categorías de 958,89€ euros, que se fará efectiva no mes de marzo. Establécese un plus de actividade para aqueles traballadores que leven a cabo tarefas de mantemento (técnico, electrónico.) e limpeza da factoría durante os sábados, segundo necesidades da empresa, por importe de 16,25€ semanais, con independencia da categoría do traballador, das tarefas realizadas e da cualificación que sexa necesaria para levar a cabo as mesmas. A percepción deste plus de actividade queda condicionada ó traballo efectivo destes traballadores durante os sábados. Polo que, en caso de non acudir ou non prestar servicios na empresa o sábado, descontaráselles a parte proporcional das ausencias do traballador no mes en que se abone o plus. As tarefas descritas no parágrafo anterior deben comunicarse cun aviso mínimo de cinco días, concretando os días e as horas de prestación do traballo a realizar. Establécese un plus de responsabilidade para aqueles traballadores e traballadoras que ostenten cargos de responsabilidade asignados pola empresa, ou que supoñan mando sobre un equipo de traballadores cuxa coordinación lles sexa encomendada. Dito plus non será consolidable, se non que se percibirá mentres se realizan as funcións que impliquen responsabilidade, deixando de percibilo no momento en que cesen en ditas funcións. A contía deste plus será: A empresa, en virtude do establecido no artigo 26 do Estatuto dos Traballadores, poderá pactar cos empregados, de forma colectiva ou mediante contrato ou acordo individual, gratificacións voluntarias atendendo ás circunstancias relativas ás condicións persoais dos traballadores ou a situación e resultados da empresa. No pacto polo que se estableza a gratificación voluntaria non se poderá producir discriminación algunha por razón de sexo, raza, relixión, opinión ou calquera outra condición ou circunstancia persoal ou social. A xornada de traballo na empresa comprendida neste convenio será de 40 horas efectivas á semana, en xornada partida, repartidas de luns a venres, en períodos de 8 horas. Sen prexuízo do persoal que teña encomendadas funcións de mantemento e limpeza da empresa, para os que a xornada semanal será de luns a sábado, os cales gozarán do incentivo recollido no artigo 8 do presente convenio, non podendo superar as 1825 horas anuais durante o ano 2020. A empresa poderá establecer quendas de traballo, cando as necesidades de organización do traballo así o aconsellen, sen que isto supoña variación ningunha a retribución do persoal afectado. O comité de empresa participará no establecemento de horarios de quendas de traballo. Calquera cambio na composición das quendas debe ser coñecido polos interesados o último día laborable da semana anterior. Na organización das quendas terase en conta as circunstancias persoais de cada empregado sempre que non deterioren a organización do traballo. O persoal de distribución e reparto, mentres estea adscrito a este servizo, será excluído da xornada normal, sempre que de común acordo coa empresa se fixen as compensacións económicas para posibles prolongacións de xornada e a súa función de distribución e venda. Teñen carácter destas compensacións económicas as primas de venda, incentivos, comisións, etc. que normalmente desfruta o persoal mencionado neste artigo. As horas extraordinarias rexeranse polo establecido no artigo 35 do Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores. Todo o persoal comprendido neste convenio terá dereito a 21 días hábiles de vacacións anuais ós que se engadirán os dous días de festividade local. As vacacións serán convidas de acordo coas necesidades do servizo pero sempre durante os meses comprendidos entre Xaneiro e Maio, ámbolos dous incluídos, ou entre Setembro e Decembro. O persoal afectado por este convenio terá dereito a solicitar licencia retribuída nos casos seguintes: • Por matrimonio o permiso será de quince días naturais. • Permiso por nacemento de fillo ou filla, enfermidade grave ou falecemento de familiares de primeiro grao de consanguinidade ou afinidade será de tres días, cando sexan de segundo grao dous días, en no caso de terceiro grao un día. • Cando nestes casos o traballador/a teña que desprazarse fóra engadiranse dous días máis (entendese por desprazamento os realizados fora da provincia). • As licencias retribuídas nos casos mencionados, sempre e cando o nivel de parentesco sexa de 1º,2º e 3º grao de consanguinidade ou afinidade. • Un día por traslado de domicilio habitual. • Polo tempo indispensable para o cumprimento dun deber inescusable de carácter público e persoal, así como para a realización de función sindicais ou de representación do persoal nos termos establecidos legalmente. • O persoal disporá do tempo indispensable para a realización de exames prenatais e técnicas de preparación ao parto, así como nos casos de adopción, garda con fines de adopción ou acollemento, para asistencia ás sesións de información e preparación, sempre en todos os casos, se teñen lugar dentro da xornada de traballo. As traballadoras, por lactación dun fillo menor de nove meses, terán dereito a unha hora de ausencia do traballo, que poderán dividir en dúas fraccións. A muller, por vontade, poderá substituír este dereito por unha redución da xornada normal en unha hora coa mesma finalidade. Este permiso poderá ser desfrutado indistintamente pola nai ou polo pai en caso de que ámbolos dous traballen. O/a traballador/a, salvo forza maior deberá preavisar á empresa cunha antelación de quince días, precisando as datas de inicio e fin do permiso de lactancia ou redución de xornada. Se o período de vacacións coincidise, cun período de incapacidade temporal derivada de embarazo, lactación natural, risco durante as dúas situación anteriores, parto, suspensión por maternidade ou paternidade ou licenza por nacemento de fillo ou filla, poderanse desfrutar nun período diferente, aínda que o ano natural estivera rematado, tal e como establece o artigo 38 do Estatuto dos Traballadores. A empresa subministraralles ós traballadores/as fixos/as dous equipos de traballo ó ano, podendo opcionalmente e, en caso necesario, subministrar un máis complementario. Os traballadores /as eventuais recibirán un ou dous equipos en función do tempo de duración do seu contrato. É obriga dos empregados coida-los equipos de traballo e preocuparse da súa limpeza e correcto uso. A peza de roupa para a cabeza debe ser obrigatoriamente utilizada polo persoal de control, liñas de embotellado e fabricación de botellas. En cumprimento do disposto no artigo 83 do Estatuto dos Traballadores do 23 de outubro de 2015 no prazo de 10 días, contados desde aprobación, crearase unha comisión paritaria, integrada por un/unha representante e un/unha suplente por parte dos traballadores/as e un representante e un suplente por parte da patronal. As funcións da comisión paritaria serán: a) A de interpretación na aplicación do pactado. b) As de seguimento da aplicación do conxunto dos acordos. A comisión paritaria reunirase cando fora convocada por calquera das partes asonantes do convenio, mediante comunicación escrita na que se expresarán os puntos que se van a tratar dentro dos 7 días seguintes á recepción da convocatoria. Se cumprido o prazo sinalado a comisión non se reunira entenderase esgotada a súa intervención e o interesado poderá exerce-las accións que considere pertinentes. Levantarase acta de cada reunión, sendo esta asinada por ámbalas dúas partes. As partes asinantes do convenio obríganse a someterlle á comisión paritaria as cuestións de interese xeral que xurdan, con carácter previo a calquera medida de presión ou vía xudicial administrativa, sen prexuízo do exercicio posterior dos dereitos individuais ou colectivos, cando non houbese acordo. Sempre se actuará ou negociará sobre o principio de boa fe. En caso de discrepancias no seo da comisión paritaria, en canto ás materias que lle son propias, estas quedarán suxeitas ó establecido no capítulo II, sección 1ª do Acordo Interprofesional Galego sobre procedementos extraxudiciais de solución de conflitos de traballo (Resolución do 30 de Abril de 2013, DOG do 24 de maio de 2013). Establécese como enderezo de notificacións da comisión paritaria, consultas ou petición de informes que se estimen convenientes a seguinte: Lugar Belesar, S/N Baiona 36393. A empresa contratará un seguro para todo o persoal para o caso de morte ou discapacidade total. Natureza do risco: Cobertura 24 horas. A cobertura esténdese ó risco profesional declarado e ó extraprofesional durante 24 horas ó día. Os capitais garantidos son: Caso de morte por accidente laboral 30.000,00€ Caso de morte por accidente non laboral 30.000,00€ Caso de incapacidade permanente parcial total por accidente laboral 30.000,00€ Caso de incapacidade permanente total por accidente laboral 30.000,00€ Caso de incapacidade permanente parcial por accidente non laboral 30.000,00€ Caso de incapacidade permanente por accidente non laboral 30.000,00€ A indemnización entregaráselle ó propio traballador en caso de discapacidade por accidente, e ós seus herdeiros /as legais en caso de falecemento. Estarase ó disposto na Lei 31/1995de Prevención de Riscos Laborais de 08 de Novembro de 1995. Terá unha especial protección en materia de prevención de riscos laborais, as traballadoras embarazadas ou en período de lactación natural tendo en conta o recollido no artigo 26 da lei, onde se recolle que se da avaliación de riscos se desprende que as condicións de traballo supoñen un risco para a saúde da muller embarazada ou en período de lactación, a empresa adaptará as condicións ou o tempo de traballo da afectada. Se isto non é posible, co certificado e dito informe, pasará a desempeñar un posto ou función diferente e compatible co seu estado. Se este posto non puidese ser do seu grupo ou categoría, conservará o dereito ás retribución do seu posto de orixe. No caso de que o cambio non resultase técnica ou obxectivamente posible, poderá declararse o paso da traballadora afectada a situación de suspensión do contrato por risco durante o embarazo ou lactación natural de fillos ou fillas menores de nove meses. O/a traballador/a ten dereito a someterse ás revisións médicas, tanto previas ó ingreso no posto de traballo como ás de periodicidade anual e a empresa ten a obriga de facilitar ditas revisións médicas. Todo/a traballador/a será informado/a de xeito conveniente e confidencial dos resultados dos exames de saúde a que fose sometido. Se recoñece ós traballadores/as o dereito ó respecto da súa intimidade e á consideración debida da súa dignidade, comprendida a protección fronte as ofensas verbais e físicas de natureza sexual. Considerarase acoso sexual a situación na que se produce calquera comportamento verbal, non verbal ou físico non desexado de índole sexual co propósito ou o efecto de atentar contra a dignidade dunha persoa, en particular cando se crea un entorno intimidatorio, hostil, degradante, humillante ou ofensivo. O acoso sexual considerase discriminación por razón de sexo e polo tanto, prohíbese e aplicarase o PROTOCOLO DE PREVENCIÓN contra o acoso laboral que ten aprobado a empresa nestes casos. A dirección da empresa poderá acordar modificacións substanciais das condicións de traballo acordadas neste convenio cando existan probadas razóns económicas, técnicas, organizativas ou de produción. Considéranse tales as que estean relacionadas coa competitividade, produtividade ou organización técnica ou do traballo na empresa. Terán a consideración de modificacións substanciais das condicións de traballo as que afecten ás seguintes materias: Enténdese que concorren causas técnicas cando se produzan cambios, entre outros, no ámbito dos medios ou instrumentos de produción; causas organizativas cando se produzan cambios, entre outros, no ámbito dos sistemas e métodos de traballo do persoal ou na forma demandados produtos ou servizos que a empresa pretende colocar no mercado. Cando o período de consultas finalice con acordo presumirase que concorren as causas xustificativas ás que fai referencia o segundo parágrafo, e soamente poderá ser impugnado ante a xurisdición social pola existencia de fraude, dolo, coacción ou abuso do dereito na súa conclusión. O acordo deberá determinar con exactitude as novas condicións de traballo aplicables na empresa e a súa duración, que non se poderá prolongar máis alá do momento en que resulte aplicable un novo convenio en dita empresa. O acordo deberá ser notificado na comisión paritaria do convenio colectivo. As modificacións substanciais das condicións de traballo deben ir precedidas dun período de consultas cos representantes legais dos traballadores, de duración non superior a 15 días, que tratará sobre as causas motivadoras da decisión empresarial e a posibilidade de evitar ou reducir os seus efectos, así como as medidas necesarias para atenuar as súas consecuencias para os traballadores/as afectados /as. En caso de desacordo durante o período de consultas calquera das partes poderá someter a discrepancia á comisión do convenio, que disporá dun prazo máximo de sete días para pronunciarse, a contar dende que a discrepancia lle fora plantexada. Cando non se solicitou a intervención da comisión ou esta non alcanzara un acordo, as partes acordan someterse ás disposicións contidas no Acordo Interprofesional Galego sobre procedementos extraxudiciais de solución de conflitos colectivos de traballo (AGA) asinado entre a Confederación de Empresarios de Galicia e as Organizacións Sindicais. Cando concorran as causas previstas no artigo 82.3 do Estatuto dos traballadores, nos termos, condicións e respecto das materias reguladas no referido artigo, procederase á inaplicación na empresa das condicións de traballo previstas no presente convenio. A efectos da aplicación da presente cláusula, as partes acordan someterse ás seguintes normas de procedemento: A dirección da empresa deberá comunicar por escrito á representación dos traballadores e á comisión paritaria do convenio a súa vontade de acollerse á cláusula de descolgue. Adxunto a esa comunicación farase entrega da documentación acreditativa fehaciente das causas aducidas, esa documentación como mínimo comprenderá: unha memoria explicativa das causas que motivan a solicitude e unha previsión do que pode supoñer para a empresa ese ano de descolgue, balances e conta de resultados dos últimos dous últimos exercicios económicos. Á vista da documentación aportada, si no prazo de 15 días seguintes á súa recepción polos representantes dos traballadores/as, non se alcanzase un acordo, remitirase á Comisión Paritaria, a indicada documentación. A Comisión Paritaria, no prazo de 7 días hábiles deberá resolver sobre a cuestión plantexada. No caso de non ditarse resolución no prazo indicado, procederase conforme ó previsto no sistema de arbitraxe AGA, acordo de 30 de abril de 2013, asumindo as partes asinantes do presente Convenio, o sometemento expreso a dito sistema, polo simple feito da indicada remisión, sen necesidade de ulterior sometemento ou aprobación. Os acordos adoptados no seo da empresa, establecerán os incrementos acordados para a vixencia do Convenio, así como a forma da súa aplicación. Do acordo adoptado, darase conta á Comisión Paritaria, ó único obxecto do seu coñecemento. No referente ó réxime sancionador na empresa Aguasana, o presente Convenio remítese expresamente ó disposto no Convenio Colectivo Sectorial Estatal para o sector de Industrias de Auga de Bebidas Envasadas.